open-index/open-wikipedia-markdown huggingface dataset:
Augustuksen temppeli

**Augustuksen temppeli** latinaksi *templum Divi Augusti* oli ensimmäisen kuolemansa jälkeen jumalaksi korotetun keisarin, Augustuksen temppeli Roomassa. Se sijaitsi Basilica Julian takana, paikalla jossa oli ollut tulevan keisarin kotitalo hänen nuoruusvuosinaan. Temppelin tarkkaa sijaintia eikä sen kokoa tunneta. 

Temppelin likimääräinen ulkonäkö tunnetaan roomalaisista rahoista. Se oli rakennettu joonilaiseen tyyliin. Rakennuttajaa ei varmuudella tiedetä, sen oletetaan olleen joko keisari Tiberius tai Augustuksen lesken Livian. Temppelin avajaisjuhlallisuudet pidettiin vuonna 37 keisari Caligulan johdolla. Temppeliä korjattiin vuosina 89 ja 90 sen kärsittyä vaurioita tulipalossa. Uudelleen sitä korjattiin vuonna 150.

Viimeinen tunnettu maininta temppelistä on asiakirjassa vuodelta 248. Sen jälkeen se lienee vähitellen raunioitunut ja sen kivet otettu materiaaliksi uusiin rakennuksiin. Paikalla, jossa temppeli on sijainnut ei ole tehty kaivauksia, joten tietoa mahdollisista jäännöksistä ei ole.
## Lähteet

## Aiheesta muualla
*  http://www.maquettes-historiques.net/P13.html
Esino Lario

**Esino Lario** on kunta Pohjois-Italiassa Leccon maakunnassa Lombardian alueella. Vuoden 2013 lopussa kunnassa oli 751 asukasta.

## Lähteet

## Aiheesta muualla

*Esino Larion kotisivut
Monterotondo

**Monterotondo** on kunta Italiassa Latiumin alueella olevassa Rooman metropolikaupungissa. Se sijaitsee noin 23 kilometriä Rooman koillispuolella olevalla kukkulalla, josta on näkymä Tiberjoen laaksoon.

## Aiheesta muualla

## Lähteet
Ivar Ulrik Wallenius

**Ivar Ulrik Wallenius** (30. tammikuuta 1793 Akaa – 23. toukokuuta 1874 Helsinki) oli suomalainen orientalisti.

Walleniuksen vanhemmat olivat Rymättylän kappalainen Johan Wallenius (1758–1829) ja hänen ensimmäinen puolisonsa Anna Lovisa Favorin. Hän kävi Turun katedraalikoulua ja pääsi ylioppilaaksi Turussa 1811. Wallenius valmistui Turun akatemiasta filosofian kandidaatiksi ja maisteriksi 1815. Hänestä tuli riemumaisteri 1869.

Wallenius toimi Turun akatemian kirjaston ylimääräisenä amanuenssina 1815–1824, arabian kielen dosenttina vuodesta 1817 sekä Turun katedraalikoulun lehtorin luokan venäjänopettajana 1817–1819. Hän oli sitten Turun akatemian ja myöhemmin Aleksanterin yliopiston itämaisen kirjallisuuden apulainen vuodesta 1824 alkaen ja hän toimi ajoittain myös vt. professorina. Wallenius sai virastaan eron täysinpalvelleena 1853. Hän oli myös Painotarkastuskomitean jäsen 1848.

Wallenius aloitti indologian tutkimuksen Suomessa ja hän opetti ensimmäisenä sanskritin kieltä Aleksanterin yliopistossa. Hän opetti myös armenian kieltä yliopistossa. Wallenius lahjoitti vuonna 1869 8&nbsp;000 markkaa itämaisten kielten opiskelijoiden apurahoja varten. Wallenius oli vuonna 1850 Georg August Wallinin väitöstilaisuudessa vastaväittäjänä. Walleniuksen oma väitöskirja oli vuosina 1816 ja 1819 julkaistu Koraanin 58. suuran ruotsinkielinen käännös.

## Lähteet
Emmi Viljanen

**Emmi Viljanen** (s. 2001) on suomalainen voimanostaja. Hänellä on nimissään 24 voimanoston Suomen ennätystä. Hän on 14-vuotiaana nostanut kyykystä 73 kilogrammaa, penkkipunnerruksessa 35,5 kilogrammaa ja nostossa 71,5 kilogrammaa. Yhteistulokseksi tulee näin 180 kilogrammaa. Hänen tuloksensa ovat Suomen ennätysiä yhteistuloksessa, välinevoimanostossa ja klassisessa voimanostossa. Tulokset ovat Suomen ennätysiä sekä 17-, 20- että 23-vuotiaiden ikäluokissa.

Viljanen edustaa Turengin Sarastusta. Häntä valmentaa hänen isänsä Marko Viljanen.

## Lähteet
Saptarin piirikunta

**Saptarin piirikunta** () on yksi Nepalin 75 piirikunnasta. Se sijaitsee Nepalin Itäisen kehitysalueen Sagarmathan vyöhykkeellä. Sirahan piirikuntaa rajaa etelässä Intian Biharin osavaltio. Lännessä naapurina on Sirahan, pohjoisessa Udayapurin ja idässä Sunsarin piirikunta.

Saptarin piirikunnassa asui vuonna 2011 yhteensä 639&nbsp;284 henkeä (570&nbsp;282 as. vuonna 2001). Piirikunnan pinta-ala on 1&nbsp;363 neliökilometriä ja väestötiheys 469 as./km2. Hallinnollinen keskus on Rajbiraj (37&nbsp;738 as., 2011), Vuonna 2014 piirikuntaan perustettuja uusia kaupunkeja olivat: Kanchan Rup, Saptakoshi ja Shambhunath.

Luonnonmaantieteellisesti piirikunta ryhmitellään yleensä Nepalin Itäiseen alankoon (Terai) kuuluvaksi. Tarkemmassa jaottelussa piirikunnasta 94,7&nbsp;% sisällytetään alavampaan trooppiseen ja 2,4&nbsp;% ylempään trooppiseen kasvillisuusvyöhykkeeseen sekä 2,9&nbsp;% vesistöihin kuuluvaksi.


## Lähteet

## Aiheesta muualla
Sirahan piirikunta

**Sirahan piirikunta** () on yksi Nepalin 75 piirikunnasta. Se sijaitsee Nepalin Itäisen kehitysalueen Sagarmathan vyöhykkeellä. Sirahan piirikuntaa rajaa etelässä Intian Biharin osavaltio. Lännessä naapurina on Dhanusan, pohjoisessa Udayapurin ja idässä Saptarin piirikunta.

Sirahan piirikunnassa asui vuonna 2011 yhteensä 637&nbsp;328 henkeä (572&nbsp;399 as. vuonna 2001). Piirikunnan pinta-ala on 1&nbsp;188 neliökilometriä ja väestötiheys 536 as./km2. Hallinnollinen keskus on Siraha (28&nbsp;442 as., 2011), vuonna 2011 piirikunnan toinen kaupunki oli Lahan (33&nbsp;653 as.) Vuonna 2014 piirikuntaan perustettuja uusia kaupunkeja olivat: Mirchaiya ja Golbazar.

Luonnonmaantieteellisesti piirikunta ryhmitellään yleensä Nepalin Itäiseen alankoon (Terai) kuuluvaksi. Tarkemmassa jaottelussa piirikunnasta 90,5&nbsp;% sisällytetään alavampaan trooppiseen ja 9,5&nbsp;% ylempään trooppiseen kasvillisuusvyöhykkeeseen.


## Lähteet

## Aiheesta muualla

* Siraha district: Welcome  (ddcsiraha.gov.np)
Joel Stein

**Joel Stein** (s. 23. heinäkuuta 1971) on yhdysvaltalainen journalisti.

Joel Stein vietti lapsuutensa Edisonissa New Jerseyssä ja opiskeli englantia Stanfordin yliopistossa. Stein on kirjoittanut useisiin yhdysvaltalaisiin sanomalehtiin ja toiminut TIME-aikakauslehden vakituisena journalistina vuosina 1997–2017. lähtien. Steinillä oli TIME-lehdessä vakituinen humoristinen kolumni, "The Awesome Column", jonka lisäksi hän on kirjoittanut lehteen muun muassa 14 kansikuvajuttua.

Journalistin uran lisäksi Stein on myös kirjoittanut kirjan *Man Made: A Stupid Quest for Masculinity* (2012) sekä opettanut humoristista kirjoittamista Princetonin yliopistossa. Hän on naimisissa Cassandra Barrin kanssa ja heillä on yksi yhteinen lapsi.

## Lähteet

## Aiheesta muualla
* Joel Steinin kotisivut 
* Joel Stein TIME-lehden sivuilla
Lecania gerlachei

**Lecania gerlachei** on silmäjäkälien sukuun kuuluva jäkälälaji. Lajin sekovarsi on lehtimäinen tai suomumainen, harmaanokranvärisestä harmaanruskeaan ja halkaisijaltaan 3–5 senttimetriä tai jopa suurempi. Lajia kasvaa vain Antarktisella alueella, Etelä-Georgiassa, Bouvet’nsaarella, Eteläisillä Sandwichsaarilla, Eteläisillä Orkneysaarilla, Eteläisillä Shetlandsaarilla ja Antarktiksen niemimaalla. Sen kasvualusta on kallioilla usein lähellä lintuyhteiskuntia.

## Lähteet
Mentana

**Mentana** on kunta Italiassa Latiumin alueella olevassa Rooman metropolikaupungissa. Se sijaitsee noin 20 kilometriä Roomasta koilliseen. 

## Historiaa
Antiikin aikaan se tunnettiin nimellä Nomentum.  

3. marraskuuta 1867 Mentanassa käytiin Mentanan taistelu, jossa Garibaldin johtamat joukot ottivat yhteen Kirkkovaltion ja Ranskan joukkoja vastaan. Garibaldin joukot hävisivät taistelun. Nykyään kaupungissa on museo johon on kerätty esineistöä Garibaldista.

## Aiheesta muualla

## Lähteet
Katri Hepolampi

**Heini Aino Katri Hepolampi** (9. elokuuta 1936 Helsinki – 18. toukokuuta 2015 Helsinki) oli suomalainen ravintoloitsija, jonka Helsingin Kalevankadulla sijaitseva ravintola Kosmos on tunnettu taiteilijoiden, kirjailijoiden ja toimittajien suosimana ravintolana. Hän aloitti työnteon ravintolassa 1955 alaikäisenä äitinsä kanssa . Hänet valittiin Stadin Ravintoloitsijaksi 2004.

## Lähteet
Paris Saint-Germain (käsipallo)

**Paris Saint-Germain Handball** on pariisilaisen Paris Saint-Germain -yleisseuran käsipallojaosto. Sen edustusjoukkue pelaa Ranskan korkeimmalla sarjatasolla LNH Division 1-liigassa. Paris Saint-Germainin käsipallojaosto perustettiin vuonna 1941.

## Saavutuksia
* Ranskan Liigan voitto: 2012-2013, 2014-2015, 2015-2016
* Ranskan Cupin voitto: 2006–07, 2013–14, 2014-2015
The Riddle

**The Riddle** on vuonna 2007 ensi-iltansa saanut Brendan Foleyn ohjaama, tuottama ja käsikirjoittama brittiläinen psykologinen jännityselokuva, jonka pääosissa ovat Vinnie Jones, Derek Jacobi, Vanessa Redgrave, Julie Cox, P. H. Moriarty, Jason Flemyng ja Mel Smith.

*The Riddle* kuvattiin viiden miljoonan dollarin budjetilla Englannissa, jossa elokuvan kuvauspaikkoina olivat Kentin Sittingbournen kunta ja Lontoon kaupungin Bromleyn, Greenwichin ja Lewishamin hallintoalueet. *The Riddle* ”sai ensi-iltansa” Isossa-Britanniassa 16. syyskuuta 2007, jolloin elokuvan DVD:n sai ilmaiseksi *[[The Mail on Sunday]]* -sanomalehden yhteydessä. *The Riddle* -elokuvasta tuli maailman ensimmäinen elokuva, jonka julkaisi DVD:lle kansainvälinen sanomalehti. *The Mail on Sunday* oli ostanut elokuvan Ison-Britannian DVD-julkaisuoikeudet ja levittänyt elokuvaa 2,6 miljoonan kopion verran sanomalehtiensä välissä. Elokuva esitettiin Yhdysvalloissa Austinin elokuvajuhlilla 14. lokakuuta 2007 ja Egyptissä Kairon elokuvajuhlilla 20. marraskuuta 2008. *The Riddle* julkaistiin virallisesti omana DVD-julkaisunaan 19. elokuuta 2008. Suomessa elokuva julkaistiin DVD:nä 18. maaliskuuta 2009.

## Juoni

Lontoolaisen pubin kellarista löytyy Charles Dickensin julkaisematon käsikirjoitus. Löytö käynnistää tapahtumasarjan, jonka kuluessa ei vältytä ruumiilta. Kuuluisuutta halajava tutkiva journalisti Mike alkaa tutkia murhia yhdessä nuoren naispoliisin ja kummallisen kulkurin kanssa. Murhat ratkeavat kuitenkin vain, jos Dickensin käsikirjoituksessa kuvattu kuolemantapaus selvitetään ensin.

## Näyttelijät

## Lähteet

## Aiheesta muualla
* 
*
Luettelo Ruotsin merivoimien miinanraivaajista

**Luettelo Ruotsin merivoimien miinanraivaajista** listaa Ruotsin merivoimissa palvelleet miinanraivaajat.

;Sökaren-luokka
*HMS ''Sökaren'' (47)
*HMS ''Sveparen'' (48)
*HMS ''Sprängaren'' (49)

;Styrbjörn-luokka
*HMS ''Starkodder'' (51)
*HMS ''Styrbjörn'' (52)

;Arholma-luokka
*HMS ''Arholma'' (53)
*HMS ''Landsort'' (54)
*HMS ''Bremön'' (55)
*HMS ''Holmön'' (56)
*HMS ''Sandön'' (57)
*HMS ''Ulvön'' (58)
*HMS ''Bredskär'' (59)
*HMS ''Grönskär'' (60)
*HMS ''Ramskär'' (61)
*HMS ''Örskär'' (62)
*HMS ''Koster'' (63)
*HMS ''Kullen'' (64)
*HMS ''Vinga'' (65)
*HMS ''Ven'' (66)

;Gåssten-luokka
*HMS ''Gåssten'' (M31)
*HMS ''Norsten'' (M32)
*HMS ''Viksten'' (M33)
;Orust-luokka
*HMS ''Orust'' (M41)
*HMS ''Tjörn'' (M42)
;Hisingen-luokka
*HMS ''Hisingen'' (M43)
*HMS ''Blackan'' (M44)
*HMS ''Dämman'' (M45)
*HMS ''Galten'' (M46)
*HMS ''Gillöga'' (M47)
*HMS ''Rödlöga'' (M48)
*HMS ''Svartlöga'' (M49)

;Hanö-luokka
*HMS ''Hanö'' (M51)
*HMS ''Tärnö'' (M52) - yhteysalukseksi 1979
*HMS ''Tjurkö'' (M53) - yhteysalukseksi 1979
*HMS ''Sturkö'' (M54) - yhteysalukseksi 1979
*HMS ''Ornö'' (M55) - yhteysalukseksi 1979
*HMS ''Utö'' (M56)

;Arkö-luokka
*HMS ''Arkö'' (M57)
*HMS ''Spårö'' (M58)
*HMS ''Karlsö'' (M59)
*HMS ''Iggö'' (M60)
*HMS ''Styrsö'' (M61)
*HMS ''Skaftö'' (M62)
*HMS ''Aspö'' (M63)
*HMS ''Hasslö'' (M64)
*HMS ''Vinö'' (M65)
*HMS ''Vållö'' (M66)
*HMS ''Nämdö'' (M67)
*HMS ''Blidö'' (M68)

## M-alukset
;M1-luokka
*HMS ''M1'' (1937)
*HMS ''M2'' (1937)
;M3-luokka
*HMS ''M3'' (1940)
*HMS ''M4'' (1940)
*HMS ''M5'' (1940)
*HMS ''M6'' (1940)
*HMS ''M7'' (1940)
*HMS ''M8'' (1941)
*HMS ''M9'' (1940)
*HMS ''M10'' (1940)
*HMS ''M11'' (1940)
*HMS ''M12'' (1941)
*HMS ''M13'' (1940)
*HMS ''M14'' (1941)
;M15-luokka
*HMS ''M15'' (1941)
*HMS ''M16'' (1941)
*HMS ''M17'' (1941)
*HMS ''M18'' (1941)
*HMS ''M19'' (1942)
*HMS ''M20'' (1941)
*HMS ''M21'' (1941)
*HMS ''M22'' (1941)
*HMS ''M23 Vinö'' (1941) 
*HMS ''M24'' (1941)
*HMS ''M25'' (1941)
*HMS ''M26'' (1941)

## Lähteet
*

### Viitteet
VAK

**VAK-konserni** on Ruskon Vahdolla toimiva raskaan kuljetuskaluston valmistaja.

Perheyritys sai alkunsa vuonna 1972, kun Lassi Virtanen perusti Virtasen Autokori Ky:n Turun kupeeseen, Vahdolle. Ensimmäinen umpikoriperävaunu rakennettiin käytetylle alustalle, ja aluksi verstas palveli lähinnä paikallisia kuljetusyrittäjiä. Vuosien varrella yritys on kasvanut yhden miehen verstaasta lähes 600 henkeä työllistäväksi konserniksi, ja nimi on muotoutunut Virtasen Autokori Oy:n kautta nykyiseen muotoonsa VAK Oy.

**VAK Oy** on lämpötilasäädeltyjen kuljetuskalustoratkaisujen markkinajohtaja Suomessa ja ainoa raskaan kaluston päällirakenteiden valmistaja, jolla oma maan kattava huoltoverkosto. **VAK Huoltopalvelut** **Oy** tarjoaa monipuoliset huolto- ja korjaamopalvelut kaikelle raskaalle kuljetuskalustolle. VAK Huoltopalvelut Oy toimii Liedossa, Vantaalla, Seinäjoella, Jyväskylässä, Tampereella, Oulussa, Västeråsissa ja Örebrossa.

VAK Oy toimii Suomessa Kässbohrerin virallisena jälleenmyyjänä ja VAK Huoltopalvelut -huoltopalvelupisteet ovat Kässbohrerin valtuutettuja huoltokorjaamoja. Kässbohrerin tuotevalikoimaan kuuluvat mm. avolava-, lavetti-, kontti-, kippi-, säiliö-, pressukapelli- ja umpikoriperävaunut.

## Lähteet

## Aiheesta muualla
* VAK:n Virtasesta teollisuusneuvos, Keskon Helanderista vuorineuvos 
*
HMS Sökaren (47)

**HMS Sökaren** (runkonumerot 16 ja 47) oli Ruotsin laivaston Sökaren-luokan miinanraivaaja.

## Valmistus

Alus tilattiin Motala Verkstadilta. Alus laskettiin vesille 16. elokuuta 1917 ja liitettiin laivastoon 5. huhtikuuta 1918.

## Palvelus
Alus luokiteltiin 1930-luvulla lautaksi. Alus ajoi karille 3. lokakuuta 1953 Baggensfjärdenissä ja upposi. Alus poistettiin vielä samana vuonna palveluksesta. Hylky myytiin uponneena huhtikuussa 1955. Ostaja nosti ja kunnostia sen. Vuonna 1970 alus oli tukkilauttoja hinaamassa nimellä *Renö*. Alus myytiin 1976 Ramvikiin Lars Erikssonille, joka nimesi sen *Ramöksi*.

## Lähteet
*

### Viitteet
Playboy (Ann-Christinen kappale)

**Playboy** on Ann-Christinen kappale, jolla hän edusti Suomea vuoden 1966 Eurovision laulukilpailussa. Tyylilajiltaan kappale on vauhdikas popiskelmä. Kappaleen oli säveltänyt ja sanoittanut Ossi Runne, joka toimi myös kappaleen kapellimestarina. Tämä oli kaikkiaan 22 kertaa Suomen euroviisuesitystä johtaneen Runteen debyytti tässä tehtävässä.

Kappale sai kilpailussa seitsemän pistettä ja sijoittui jaetulle kymmenennelle sijalle.

## Lähteet
Liu Dong

**Liu Dong** () (s. 24. joulukuuta 1973) on kiinalainen keskimatkojen juoksija. Hän pitää hallussaan 800 metrin juoksun Kiinan ja Aasian ennätystä 1.55,54, jonka hän juoksi Pekingissä 9. syyskuuta 1993.

Liu voitti 1&nbsp;500&nbsp;metrin maailmanmestaruuden Stuttgartissa 1993 ajalla 4.00,50. Edellisvuonna hän oli voittanut saman matkan nuorten maailmanmestaruuden Soulissa ajalla 4.05,14. Hän sai Itä-Aasian kisoissa hopeaa 1&nbsp;500&nbsp;metrillä 1993.

## Henkilökohtaiset ennätykset
### Ulkoradat

## Lähteet
HMS Sveparen (48)

**HMS Sveparen** (runkonumerot 17 ja 48) oli Ruotsin laivaston Sökaren-luokan miinanraivaaja.

## Valmistus

Alus tilattiin Motala Verkstadilta. Alus laskettiin vesille 19. joulukuuta 1917 ja liitettiin laivastoon 9. syyskuuta 1918.

## Palvelus
Alus luokiteltiin 1930-luvulla lautaksi Se poistettiin palveluksesta 1. tammikuuta 1964.

## Lähteet
*

### Viitteet
Caroline Graham

**Caroline Graham** (17. heinäkuuta 1931 Warwickshire, Britannia) on brittiläinen kirjailija, jonka teossarjaan *Chief Inspector Barnaby* perustuu televisiosarja *[[Midsomerin murhat]]*.

Graham esiintyy cameoroolissa kirkon penkissä *Midsomerin murhat* -sarjan ensimmäisessä osassa.

## Teokset
### ''Chief Inspector Barnaby'' -sarja
*  *The Killings at Badger's Drift*, 1987
*  *Death of a Hollow Man*, 1989
*  *Death in Disguise*, 1992
*  *Written in Blood*, 1994
*  *Faithful unto Death*, 1996
*  *A Place of Safety*, 1999
*  *A Ghost in the Machine*, 2004

### Suomennetut teokset
* 
* 

## Lähteet
Arne Sucksdorff

**Arne Sucksdorff** (3. helmikuuta 1917 – 4. toukokuuta 2001 Tukholma) oli ruotsalainen elokuvaohjaaja, jota pidetään yhtenä elokuvahistorian parhaista dokumenttielokuvan tekijöistä. Hänet tunnetaan erityisesti visuaalisesti runollisisista ja upeaa maisemakuvausta sisältävistä luontodokumenteistaan. Hänen elokuviaan ovat muun muassa *[[Metsien hurjat]]*  (*Pojken i trädet*, 1961) ja Oscarilla palkittu lyhytelokuva *[[Ihmisiä kaupungissa]]* (*Människor i stad*, 1946). 

Sucksdorff sai kansainvälistä mainetta erityisesti vuoden 1953 elokuvallaan *[[Suuri seikkailu (elokuva)|Suuti seikkailu]]* (*Det stora äventyret*), jossa luonnon vuodenaikoja seurataan muun muassa kettupoikueen, maalaistalon ja sen kahden pikkupojan näkökulmasta. Sucksdorff esittää itse tilan isäntää ja hänen oma poikansa toista pojista. Elokuva palkittiin Cannesin ja Berliinin elokuvajuhlilla.

1960-luvun alussa Sucksdorff muutti Rio de Janeiroon, jossa hän opetti elokuvakoulussa ja jatkoi dokumenttien tekoa. Tältä ajalta on peräisin muun muassa elokuva *[[Kotini on Copacabana]]* (*Mitt hem är Copacabana*, 1965). Sucksdorffista tuli vanhemmalla iällä kiivas sademetsien tuhoamisen vastustaja.

Sucksdorffin viimeiseksi elokuvaksi jäi vuoden 1971 *Mr. Forbush and the Penguins*, jonka pääosia esittivät John Hurt ja Hayley Mills. 
 
## Lähteet

## Aiheesta muualla
*
Lucas Woudenberg

**Lucas Woudenberg** (s. 25. huhtikuuta 1994 Woerden) on alankomaalainen jalkapalloilija, joka edustaa Alankomaiden pääsarjassa pelaavaa Heerenveeniä. Pelipaikaltaan hän on vasen laitapuolustaja.

Woudenberg nostettiin Feyenoordin junioreista edustusjoukkueeseen kesällä 2013. Kaudeksi 2013–2014 hänet lainattiin Excelsioriin. Woudenberg pelasi Excelsiorissa 31 toiseksi korkeimman sarjatason ottelua. Ensiesiintymisensä Eredivisiessä hän teki 1. maaliskuuta 2015, kun Feyenoord pelasi vierasottelussa maalittoman tasapelin Utrechtia vastaan. Woudenberg pelasi kaudella 2014–2015 kaksi pääsarjaottelua.

## Lähteet
Arsiniini

**Arsiniini** eli **arsabentseeni** (C5H5As) on heterosyklinen aromaattinen yhdiste ja rakenteeltaan pyridiinin ja fosforiinin arseenianalogi.

## Ominaisuudet
Huoneenlämpötilassa arsiniini on väritön kaasu tai neste, jolla on sipulinkaltainen haju. Se pystytään tislaamaan normaalissa ilmanpaineessa, mutta se reagoi helposti ilman happeen muuttuen punaiseksi. Arsiniini on suhteellisen stabiili heikkojen happojen tai emästen aiheuttamaa hydrolyysiä vastaan. Arsabentseenin rakenteessa kaikki sidokset ovat lähes yhtä pitkiä ja NMR-, UV-, fotoelektroni- ja mikroaaltospektroskooppiset tutkimukset ja laskennalliset tutkimukset vahvistavat yhdisteellä olevan aromaattista luonnetta.

Arsiniini reagoi pyridiinistä poiketen helposti elektrofiilisella aromaattisella substituutiolla o- ja p-asemiin. Arsiniini on bentseeniin verrattuna noin 1&nbsp;000 kertaa reaktiivisempi. Se reagoi myös erittäin elektrofiilisten alkyynien, kuten heksafluori-2-butyynin kanssa Diels–Alder-reaktiolla. Arsiniini muodostaa kompleksiyhdisteitä eräiden siirtymämetallien kanssa.

## Valmistus
Arsiniinin synteesin ensimmäinen vaihe on 1,4-pentadiyynin reaktio dibutyylistannaanin kanssa, minkä tuotteena muodostuu 1,1-dibutyylistannasykloheksa-2,5-dieeniä. Tämä syklinen välituote reagoi arseenitrikloridin kanssa muodostaen heterosyklisen arseeniyhdisteen. Tästä yhdisteestä eliminoituu vetykloridia kuumennettaessa tai emäksen, kuten DBU:n vaikutuksesta.
:

## Lähteet
De re metallica

**De re metallica** on Georgius Agricolan vuonna 1556 julkaisema latinankielinen kirja kaivostoiminnasta, malmien prosessoimisesta ja puhdistamisesta. Kirja julkaistiin vuosi Agricolan kuoleman jälkeen ja varsinkin sen kansankielisistä käännöksistä muodostui merkittävä kaivostominnan käsikirja pariksi seuraavaksi vuosisadaksi. Kirja oli selkeä esitys kaivostoiminnasta ja sitä tukivat 672 sivua ja 289 puupiirroskuvaa. Englanniksi kirja ilmestyi ensimmäisen kerran vuonna 1912 ja sen käänsivät Herbert ja Lou Henry Hoover.

Kirjana *De re metallica* on merkittävä kemian ja kaivosteollisuuden historiankuvaus.

## ''De re metallica'' - vanhat painokset 1500-1600 luvuilla
*De re metallicalla* oli huomattavaa kysyntää. Alla on mainittu Hooverin 1950 painoksessa mainitut painokset. Huhua on myös ranskan- ja espanjankielisistä laitoksista, mutta ne eivät liene koskaan toteutuneen. On myös tiedossa, että sir John Pettus on tavoitellut *De Re metallica*n kääntämistä englanniksi, mutta sekään ei ole toteutunut.
*Latinankieliset
# painos *De re metallica* 1556; Froben Basel
# painos *De re metallica* 1561; Froben, Basel
# painos *De re metallica* 1621; Ludwig König, Basel
# painos *De re metallica* 1657; Emanuel König, Basel
*Saksankieliset
# painos *Vom Bergwerck* 1557; Froben, Basel
# painos *Bergwerck Buch* 1580; Sigmundi Feyrabendt, Frankfurt am Main
# painos *Bergwerck Buch* 1621; Ludwig König, Basel
# painos *Bergwerkbuch* 1657; Emanuel König, Basel
# painos *Bergwerkbuch* 1687; Schweinfurt
*Italiankieliset
# painos *L'Arte de Metalli* 1563; Froben, Basel

## Lähteet
* 

### Viitteet

## Aiheesta muualla
Eurogrand

**EuroGrand** on Gibraltarilla lisensioitu nettikasinoyritys ja William Hillin tytäryhtiö.

Kasino tarjoaa satoja animoituja kasinopelejä, kuten blackjack, ruletti, videopokeri, hedelmäpelit ja internetin raaputusarvat. Lisäksi tarjolla on live-kasino, jossa käyttäjät voivat suoratoistovideon kautta pelata kasinopöydässä, jossa on oikea, ammattimainen kasinojakaja. Sivustolla on myös mobiililaitteille tarkoitettu alusta, joten käyttäjät voivat pelata kasinopelejä mobiililaitteilla.

Käyttäjät voivat pelata monella eri valuutalla. EuroGrand-sivusto on saatavilla 12 eri kielellä, joita ovat muun muassa englanti, espanja, ranska, suomi ja saksa.

EuroGrandin valikoimassa olevat kasinopelit on kehitellyt ja niitä ylläpitää Playtech Software Limited, joka on Lontoon pörssiin listautunut yritys. Se tarjoaa lisäksi iOS- ja Android-mobiilisovelluksen.

EuroGrand on sitoutunut siihen, että riippumattomat, johtavat kirjanpitoyritykset tarkistavat säännöllisesti sen toiminnan. Näin varmistetaan, että sen sivuston satunnaisnumerogeneraattori toimii puolueettomasti.

## Katso myös
*Nettikasino

## Aiheesta muualla
* Virallinen sivusto 

## Lähteet
Määttä (Tuntematon sotilas)

**Määttä** on kuvitteellinen henkilö Väinö Linnan romaanissa *[[Tuntematon sotilas]]*. 

## Määtän kuvaus Tuntemattomassa sotilaassa
Määttä on kotoisin pohjoisesta. Sotilasarvoltaan Määttä on sotamies. Neljännessä luvussa Määttä eksyy hetkeksi komppaniasta, mutta löytää itse takaisin. Hyökkäysvaiheen aikana Määttä on seisomassa kovennettua muonavarkaudesta Lehdon ja Rahikaisen kanssa. Hyökkäysvaiheen aikana Määttä palkitaan toisen luokan vapaudenmitalilla. Petroskoissa hänet ylennetään korpraaliksi. Lahtisen kaaduttua Määtästä tulee ryhmänjohtaja. Kun konekiväärit perääntymisvaiheessa upotetaan lampeen Määtän ryhmän kivääri on se, joka jätetään komppanialle muistoksi. Määttä ylennetään sodan aikana vielä alikersantiksi. Ennen kaatumistaan Koskela kiittää Määttää sitkeästä konekiväärin kantamisesta. Määttä selviää sodasta haavoittumatta.

## Määttä dramatisoinneissa
Edvin Laineen vuoden 1955 elokuvassa Määttää näyttelee Pentti Siimes, Rauni Mollbergin versiossa (1985) Ossi-Ensio Korvuo ja Aku Louhimiehen kolmannessa filmatisoinnissa (2017) Max Ovaska, jonka esittämä Määttä nähdään myös elokuvan virallisessa mainosjulisteessa.

## Lähteet
* Linna, Väinö: *Tuntematon sotilas*. Porvoo, Helsinki, Juva: WSOY, 1954
*

### Viitteet
Kaarna (Tuntematon sotilas)

**Kaarna** on Väinö Linnan *[[Tuntematon sotilas]]* -romaanin hahmo, joka esiintyy vain kirjan alussa. 

## Kaarnan kuvaus romaanissa
Kaarna on romaanin kuvaaman konekiväärikomppanian päällikkö jatkosodan alkaessa ja sotilasarvoltaan kapteeni. Kaarna esitellään romaanin ensimmäisessä luvussa, kun hän saapuu katselemaan komppanian harjoitusta paloaukealla. Kaarnan kerrotaan olevan jääkäri ja osallistuneen Aunuksen retkikuntaan. Kaarnan kerrotaan saanen mitaleita talvisodassa. Tämän johdosta hän on tyytymätön siihen, ettei saanut komennettavakseen pataljoonaa. Kaarna kaatuu heti komppanian ensimmäisessä taistelussa yrittäessään innostaa miehiä hyökkäämään. Hänen viimeiset sanansa ovat "*Tankki se on piru!*" hänen kiisteltyään lähetti Mielosen kanssa vihollisen ammunnasta. Lammiosta tulee Kaarnan kuoltua komppanian päällikkö.

## Kaarna dramatisoinneissa
Edvin Laineen *[[Tuntematon sotilas (vuoden 1955 elokuva)|Tuntemattomassa sotilaassa]]* (1955) Kaarnaa näyttelee Pentti Irjala, Rauni Mollbergin versiossa (1985) Veikko Tiitinen ja Aku Louhimiehen vuoden 2017 filmatisoinnissa Pirkka-Pekka Petelius.

## Analyysi
Ilkka Malmberg näkee *Tuntematonta sotilasta* analysoivassa teoksessaan Kaarnassa isällisiä piirteitä. Kaarna on kuolemansa jälkeen erityisesti Kariluodon esikuva. Linna kuvailee Kaarnaa jo viisissäkymmenissä olevaksi vanhaksi mieheksi. Kaarnalla kerrotaan olevan vaimo, jota  Lehto on ennen sotaa auttanut muutossa. Kaarnan esikuva oli Linnan oma komppanianpäällikkö Toivo Kärnä, joka niin ikään kaatui pian sodan alettua. 

## Lähteet
* Linna, Väinö: *Tuntematon sotilas*. Porvoo, Helsinki, Juva: WSOY, 1954
*

### Viitteet
Hiedanranta

**Hiedanranta** on Tampereen läntinen kaupunginosa, joka on perustettu 2020-luvulla. Hiedanranta rajoittuu etelässä kantatiehen 65 ja Sellukadun varren tontteihin, lännessä Lielahdenkatuun, pohjoisessa Niemenrannan kaupunginosaan ja idässä Näsijärveen. Se on ollut Lielahden teollisuusalue, jonka Tampereen kaupunki osti vuonna 2014. Hiedanranta-nimi on aiemmin ollut Näsijärven lahdenpoukaman vanha nimi, mutta unohtunut käytöstä. Teollisuusrakennusten, joille etsitään nyt uutta käyttöä, lisäksi alueella sijaitsee muun muassa Lielahden kartano.

Tulevaisuuden Hiedanrannassa on koteja 25 000 asukkaalle ja työpaikkoja 10 000 tekijälle. Kehittämistyöstä vastaa Hiedanrannan kehitysohjelma ja toteutuksesta Hiedanrannan Kehitys Oy.

## Väliaikainen Hiedanranta

Tampereen kaupunki aloitti vuonna 2015 kokeilun, jossa kaupunki avasi entisen tehdasalueen ja sen tilat kaupunkilaisten käyttöön.  Muutamassa vuodessa kaupunkilaiset ovat luoneet entiselle tehdasalueelle monipuolista toimintaa, tapahtumia ja taidetta. Alueella toimii muun muassa käsityöläisiä, taiteilijoita, muusikoita, yrittäjiä ja yhdistyksiä. Kaupunkikulttuuriin limittyvät myös kiertotalouden kokeilut ja energian tuotannon uudet ratkaisut. 

Hiedanrannasta on tullut tunnettu katutaiteen kohde näyttävien seinämaalausten ja graffitien takia. Töitä on ollut tekemässä ulkomaisiakin taiteilijoita. Suurimmat seinämaalaukset, kuten taiteilija Wild Drawingin vuonna 2017 tekemä, ovat jopa 15 metriä korkeita.

## Hiedanrannan kaupunginosa
Hiedanrannan uuden kaupunginosan maankäytön yleissuunnitelma hyväksyttiin Tampereen kaupunginhallituksessa 8.6.2020. Hiedanranta tulee koostumaan kolmen asuinkeskuksen, Uusi Lielahti, Keskusta ja Järvikaupunki, ympärille. 

## Katso myös

* Luettelo Tampereen katutaiteesta

## Lähteet

## Aiheesta muualla
*Pekka Ruissalo: Hiedanranta saa ylleen spraymaalin – "Valtakunnallisesti merkittävä kohde"; Tamperelainen 15.8.2016
*Annastiina Airaksinen: Kymmenet graffitimaalarit urakoivat viikossa 360 neliön taideteoksen Hiedanrantaan; Aamulehti 16.8.2016 
*Milja Keinänen: Katutaiteen kasvot – Kaksi taiteilijaa kertoo, miten katutaide muuttui töhryistä kaupungin tilaamiin muraaleihin; Aviisi 11.9.2017 
*Hiedanranta web-kamera
Amateur World Series 1943

**Amateur World Series** oli maajoukkueiden välinen baseball turnaus, myöhemmältä nimeltään **World Cup**, josta käytettiin myös nimitystä Baseballin maailmanmestaruuskilpailut. Vuonna 1943 kilpailu käytiin Kuubassa 25.syyskuuta - 13. lokakuuta. Joukkueita turnaukseen osallistui neljä. Turnauksessa kukin joukkue kohtasi toisensa neljä kertaa.

## Lähteet
* www.the-sports.org
Lielahden kartano

**Lielahden kartano** sijaitsee Tampereella Hiedanrannan kaupunginosassa. Se ja alueen vesitorni ovat valtakunnallisesti merkittäviä rakennuksia, ja alue kuuluu Pirkanmaan maakunnallisesti arvokkaisiin rakennettuihin kulttuuriympäristöihin. Kartano on suojeltu. 

Puuteollisuusyhtiö Metsä Board edeltäjineen omisti Lielahden kartanon muiden maa-alueiden ohella, ja kartanon alueella toimi Lielahden kemihierretehdas vuoteen 2008 saakka. Vuonna 2014 yhtiö myi puuteollisuuskäytöstä poistuneen alueen rakennuksineen Tampereen kaupungille 26 miljoonalla eurolla. Kauppaan kuului 90 hehtaaria maa-aluetta ja noin tuhat hehtaaria vesialuetta. Tampereen kaupunki kehittää entisille kartanon maille uutta Hiedanrannan kaupunginosaa.

Kartano on aikoinaan ollut ratsutila. Kartanon ja läheiset talot omisti vuosina 1872–1904 von Nottbeck -suku, ja päärakennuksen suunnitteli Maria Lydia von Nottbeck. Kartanon osti von Nottbeckeiltä tehtailija J. W. Enqvist, ja sen maille perustettiin Ab J. W. Enqvist Oy:n sellutehdas vuonna 1913. Tehdas osti viereisen Niemen kartanon, joka varsinaisesti oli tavallinen maalaiskartano. Tehtaan työntekijöiden asuinalue rakennettiin Niemen alueelle. Sinne rakennettiin myös mahtava navetta, sillä tila alkoi huolehtia yhtiön elintarvikeomavaraisuudesta. Kartanon nykyisen päärakennuksen rakennutti Finlaysonin tehtailijan poika.. Merkittäviä rakennuksia päärakennuksen lisäksi ovat esimerkiksi myös suojeltu vesitorni sekä Nottbeckien hautausmaa ja kappeli.

## Lähteet
Styrbjörn-luokka

**Styrbjörn-luokka** oli Ruotsin merivoimien kahden Norjasta vuonna 1935 ostetun valaanpyyntialuksen muodostama miinanraivaajaluokka.

## Alukset

## Lähteet
*

### Viitteet
Ranskan avoin tennisturnaus 2015 – sekanelinpeli

Anna-Lena Grönefeld ja Jean-Julien Rojer olivat puolustavat mestarit.

Bethanie Mattek-Sands ja Mike Bryan voittivat mestaruuden päihittäen Lucie Hradeckán ja Marcin Matkowskin loppuottelussa luvuin 7–6(7–3), 6–1.

## Sijoitetut pelaajat
#  Sania Mirza /  Bruno Soares 
#  Bethanie Mattek-Sands /  Mike Bryan
#  Jelena Vesnina /  Nenad Zimonjić 
#  Andrea Hlaváčková /  Marc López
#  Caroline Garcia /  Bob Bryan 
#  Kristina Mladenovic /  Daniel Nestor
#  Tímea Babos /  Alexander Peya 
#  Martina Hingis /  Leander Paes

## Kaavio

### Loppukierrokset

### Kaavion yläosa

### Kaavion alaosa

## Lähteet
* Draw
Rayman Rush

**Rayman Rush** on Ubisoft Shanghain kehittämä ja Ubisoftin julkaisema ajopeli, joka julkaistiin PlayStationille Pohjois-Amerikassa ja Euroopassa vuonna 2002.

## Lähteet
Hugo (videopeli)

**Hugo** on ITE Median kehittämä ja julkaisema pelikokoelma, joka julkaistiin PlayStationille vuonna . Se on kokoelma uudelleentehtyjä *[[Hugo (pelihahmo)|Hugo]]*-minipelejä paremmilla grafiikoilla ja äänillä. Peli käyttää samoja repliikkejä kuin *[[Hugo Classic]]* -tietokonepelit. Pelistä julkaistiin myös Microsoft Windows-versio nimeltä **Hugo XL**.

## Pelaaminen
Pelissä on kaksi pelitilaa: TV-versio ja pelihalliversio. TV-versiossa voi pelata joko yhden tai kahden pelaajan pelinä jotakin seuraavista peleistä: Metsä, Tukkijoki, Sukellus, Juna, Rullalauta, Vuori ja Lentokone. Pelihalliversiossa on toteutettu vaikeammat versiot TV-version tasoista ja Hugon ohjaaminenkin on vähemmän rajoitettua. Pelaajan päätehtävä on kuljettava samoilla lisäelämillä ja pisteillä kartan läpi, niin että pääsee lopulta Skylla-noidan luolassa tapahtuvaan Köysi-loppukohtaukseen. Pelaaja voi aloittaa pelaamalla ensin joko Metsän tai Tukkijoen. Sitten aloitustasosta riippuen voi valita minkä tason pelaa seuraavaksi. Mentyään pelihalliversiossa läpi yhden tason pelaaja voi halutessaan tallentaa tilanteensa ja jatkaa myöhemmin. Jos pelaaja menee yhden läpipeluun pelihalliversiossa läpi niin, että suorittaa onnistuneesti vähintään kerran läpi jokaisen seitsemästä tasosta ja saa loppukohtauksessa vielä pistebonuksen, saa pelin päävalikkoon avattua minipelin nimeltä Taikakädet.

## Aiheesta muualla
*
Hugo 2

**Hugo 2** on ITE Median kehittämä ja julkaisema videopeli joka julkaistiin PlayStationille vuonna . Se on kokoelma uudelleentehtyjä Hugo-minipelejä paremmilla grafiikoilla ja äänillä. Siinä ovat käytössä lähes samat repliikit kuin *[[Hugo Classic]]* -peleissä.

## Pelaaminen
Pelissä on kaksi pelitilaa: TV-versio ja pelihalliversio. TV-versiossa pelaaja voi pelata joko yhden tai kahden pelaajan pelinä jotakin seuraavista peleistä: Lumilauta, Kelkka, Jääluola, Kaivos, Suo (Hugo Classicissa Nummi), Vuorenjyrkänne ja Salama (perustuu Hugo Classicin Noita-loppukohtaukseen). Pelihalliversiossa on toteutettu vaikeammat versiot TV-version tasoista ja siinä pelataan peräkkäin läpi kaikki pelin seitsemän tasoa samoilla lisäelämillä ja pisteillä. Mentyään pelihalliversiossa läpi yhden tason pelaaja voi halutessaan tallentaa tilanteensa ja jatkaa myöhemmin.

## Lähteet
Mitrakukat

**Mitrakukat** (*Mitella*) on rikkokasvien (Saxifragaceae) heimoon kuuluva ruohovartisten kasvien suku.

## Tuntomerkit
Mitrakukat ovat juurakollisia ja toisinaan rönsyllisiä ruohoja. Kukintovarret ovat kohenevia tai pystykasvuisia, lehdellisiä tai lehdettömiä, tavallisesti 6–55, joskus vain kaksi, joskus jopa 65 senttimetrin korkuisia, lähes kaljuja tai niissä on varrellisia rauhasia. Lehdet sijaitsevat tyviruusukkeena ja varressa; varsilehdet voivat puuttua tai niitä on yhdestä kolmeen. Ne ovat vuorottaisia tai vastakkaisia, korvakkeellisia ja tavallisesti ruodillisia, karvattomia tai rauhaskarvaisia. Lehtilapa on soikea, herttamainen tai munuaismainen, tavallisesti matalaliuskainen, harvoin liuskaton, nyhä- tai hammaslaitainen, kourasuoninen ja kalju tai eri määrässä karvainen.

Kukat sijaitsevat tertuissa, 2–60 kussakin, tai toisinaan kukat ovat yksittäin. Hypantio (pohjusmalja) on kasvanut enimmäkseen yhteen sikiäimen seinämän kanssa ja on väriltään vihreä, vihertävän valkoinen tai vihertävän keltainen. Valkoisia, vihertäviä tai kellertäviä verholehtiä on viisi, samoin terälehtiä, jotka ovat vihertäviä, kellertäviä tai valkoisia, joskus vaaleanpunaisia tai purppurankirjavia. Mesiäinen sijaitsee heteiden tyvellä tai puuttuu. Heteitä on viisi tai kymmenen, ja niiden palhot ovat rihmamaisia. Sikiäin on lähes kehänpäällinen tai miltei kokonaan kehänalainen, yksilokeroinen ja koostuu emilehdistä, jotka ovat yhtyneet melkein koko pituudeltaan. Istukat ovat parietaalisia eli laitaistukoita. Vartaloita on kaksi. Hedelmänä on epäselvästi kaksinokkainen kota, joka sisältää punertavan purppuvaisia, punertavanruskeita tai mustahkoja, kiiltäviä, soikeahkoja tai munanmuotoisia siemeniä.

## Levinneisyys
Mitrakukat ovat kotoisin Pohjois-Amerikasta, Kiinasta, Japanista, Koreasta, Mongoliasta ja Aasian puoleiselta Venäjän alueelta.

## Luokittelu
Mitrakukkien suvussa on noin 20 lajia laajasti ymmärrettynä. Fylogeneettisten tutkimusten mukaan suku on kuitenkin polyfyleettinen, ja tulisi jakaa neljäksi tai viideksi suvuksi. Sukulaisuussuhteet muihin rikkokasveihin ovat epäselviä.

### Lajeja
* vitimitrakukka (*Mitella diphylla*)

## Lähteet
### Viitteet

## Aiheesta muualla
* Kassu – Kasvien suomenkieliset nimet: Mitrakukat (''Mitella'')
* United States Department of Agriculture (USDA): ''Mitella'' 
* Flora of China: ''Mitella''
Elävän musiikin yhdistykset

**Elävän musiikin yhdistykset** oli 1970-luvun lopulla alkanut ilmiö, jossa uuden aallon- ja punk-musiikin innoittamana monet nuoret musiikista ja nuorisokulttuurista kiinnostuneet perustivat yhdistyksiä, jotka järjestivät nuorisomusiikkikeikkoja, tukivat omaehtoista musiikkitoimintaa sekä muuta omaehtoista tai vaihtoehtoista nuorisokulttuuria. Tällaisen toiminnan paikkoja olivat esimerkiksi Helsingissä 'Lepakko' ja 'Kill City'.

## Katso myös
* Elmu
* Haka-kerho
Glee: The Music, Volume 4

**Glee: The Music, Volume 4** on viides albumi FOXin televisiosarjasta Glee, jota esittää suomessa AVA, Sub ja Kutonen. Se sisältää cover-versioita toisen tuotantokauden ensimmäisestä puolikkaasta, ja se julkaistiin 26. marraskuuta 2010. Albumi oli ehdolla vuoden 2011 Grammy-gaalassa parhaan kokoelma-soundtrackin kategoriassa.

## Kriittinen vastaanotto
Albumi sai ristiriitaisia mielipiteitä kriitikoilta. MTV Newsin mielestä kappaleesta "Empire State of Mind" puuttui vakavuutta ja *[[The Washington Post]]in* mielestä siinä yritettiin ehkä hieman liikaa. Jälkimmäinen piti kuitenkin kappaletta "Billionaire" jakson parhaana kappaleena. Kevin McHalen versiota Britney Spearsin kappaleesta "Stronger" ja Lea Michelen versiota Paramoren kappaleesta "The Only Exception" ylistettiin, ja *[[Entertainment Weekly]]* piti ensimmäistä sielukkaana ja *[[Rolling Stone]]* kutsui jälkimmäistä upeaksi ja herkäksi. Naya Riveran laulua kehuttiin kappaleessa "Me Against the Music", kun Heather Morrisin osuutta kutsuttiin vähemmän erottuvana. Kappaleen "I Want to Hold Your Hand" tulkinta sai sekalaisia kritiikkejä. *[[New York Daily News|Daily News]]* kutsui Chris Colferin lauluosuutta ja asiatekstiä negatiivisesti, kun taas *The A.V. Club* kutsui sitä yhdeksi sarjan parhaimmista esityksistä. Sekä *[[The Wall Street Journal]]* että Zap2it ylistivät duettojen "River Deep, Mountain High" ja "Lucky" lauluosuuksia. *Rolling Stone* ylisti kappaleen "Marry You" laulusovituksia, mutta piti kappaletta "Sway" huonompana kuin Michael Bublén versio.

Alicia Keys ja Travie McCoy olivat kaksi monista artisteista, jotka suostuivat kappaleidensa esittämiseen; ensimmäinen kutsui kappaletta "Empire State of Mind" mahtavaksi. Spears oli vaikuttunut cover-versioista "Stronger" ja "Toxic", ja Paramoren Hayley Williams kehui Michelen lauluosuuksia kappaleessa "The Only Exception". Lisäksi Katy Perry ylisti kappaleensa "Teenage Dream" a capella versiota Darren Crissin laulamana. Cee Lo Green mielisteli MTV Newsille, kun Gwyneth Paltrow teki version hänen kappaleestaan.

## Kappaleet

## Listasijoitukset

## Julkaisuhistoria

## Lähteet
Sonic the Hedgehog (8-Bit)

**Sonic The Hedgehog** on  Ancientin kehittämä ja Segan julkaisema tasohyppelypeli. Peli kuuluu *[[Sonic the Hedgehog (pelisarja)|Sonic the Hedgehog]]* -pelisarjaan ja se on vuonna  Sega Master Systemille ja Sega Game Gearille. Peli on 8-bittinen versio 16-bittisestä *[[Sonic the Hedgehog (videopeli)|Sonic the Hedgehog]]* pelistä. 

Vuonna 2008 peli uudelleenjulkaistiin Wii Virtual Console -pelinä. 

## Lähteet

## Aiheesta muualla
*
Fikret Orman

**Fikret Orman** (s. 1967 Istanbul, Turkki) on turkkilainen liikemies ja urheiluvaikuttaja. Hän toimii istanbulilaisen urheiluseuran Beşiktaş JK:n puheenjohtajana.
K. A. Saarinen

**Gustaf Adolf (Kustaa Adolf, K. A.) Saarinen** (16. lokakuuta 1869 Iitti – 9. marraskuuta 1932 Turku) oli suomalainen maanmittausinsinööri ja juristi, joka toimi SDP:n kansanedustajana vuosina 1910–1911.

## Elämä ja ura
Saarisen vanhemmat olivat rakennusmestari Gustaf Adolf Saarinen (s. 1838) ja Hilda Karolina Vinter (1840–1872). Hän kirjoitti ylioppilaaksi Vaasan yksityislyseosta vuonna 1890 ja suoritti maanmittausinsinöörin tutkinnon Polyteknillisessä opistossa 1895. Vuosina 1895–1897 Saarinen toimi Oulun läänin varamaanmittarina ja 1897–1920 Turun ja Porin läänin varamaanmittarina, nuorempana maanmittarina sekä vanhempana maanmittausinsinöörinä.

Vuonna 1916 Saarinen suoritti Helsingin yliopistossa oikeustutkinnon ja sai varatuomarin arvon 1919. Vuosina 1917–1918 hän toimi myös Hämeen läänin vt. kuvernöörinä. Vuosina 1920–1926 Saarinen työskenteli Turun väliaikaisen maanjako-oikeuden puheenjohtajana ja 1926–1932 Mikkelissä toimineen Viipurin maanjako-oikeuden puheenjohtajana.

Tyrväällä asuessaan Saarinen valittiin sosialidemokraattien kansanedustajaksi vuoden 1910 eduskuntavaaleissa. Hän kuoli pitkäaikaisen sairauden jälkeen Turussa 63-vuotiaana marraskuussa 1932.

## Perhe
Saarisen puoliso oli Keuruulta kotoisin ollut Elli Salonen (s. 1872), jonka kanssa hän avioitui vuonna 1896.

## Lähteet
Luettelo Kiinan kommunistisen puolueen pääsihteereistä ja puhemiehistä

Tämä on luettelo Kiinan kommunistisen puolueen pääsihteereistä sekä puhemiehistä. Luettelossa on otettu huomioon myös ne pääsihteerit tai puhemiehet ennen Kiinan kansantasavallan perustamista vuodesta 1949 alkaen. Kiinan kommunistinen puolue perustettiin vuonna 1921.  
## Luettelo Kiinan kommunistisen puolueen  johtajista

### Kiinan kommunistisen puolueen keskusviraston sihteeri  (1921–1922)
 

### Kiinan kommunistisen puolueen keskuskomitean puheenjohtaja  (1922–1925)

### Kiinan kommunistisen puolueen keskuskomitean pääsihteeri   (1925–1943)

### Kiinan kommunistisen puolueen keskuspolitburon puhemies  (1943–1969)

### Kiinan kommunistisen puolueen keskuskomitean puhemies (1945–1982)

### Kiinan kommunistisen puolueen keskuskomitean pääsihteeri (1982–nykyaika)
Matts Carlgren

**Matts Vilhelm Carlgren** (24. syyskuuta 1917 Danderyd – 23. elokuuta 1999 Tukholma) oli ruotsalainen urheilujohtaja ja yritysjohtaja.

Matts Carlgren kuului ruotsalaiseen Kempen metsäteollisuussukuun. Hänen enojaan olivat tunnetut 1900-luvun alun ruotsalaiset metsäteollisuusjohtajat Frans ja Seth Kempe. Hän valmistui ekonomiksi Tukholman kauppakorkeakoulusta vuonna 1944. Sen jälkeen hän toimi toimitusjohtajana Kempen suvun omistamassa historiallisessa ruotsalaisessa metallinjalostusyrityksessä Wedevågs bruks AB vuosina 1953–1962, jonka hallituksen puheenjohtajaksi hän valittiin vuonna 1967. Pääosan ammatillisesta urastaan Carlgren teki metsäteollisuuden yritysjohdossa. Hän toimi Kempen suvun omistaman metsäteollisuusyhtymä Mo och Domsjö AB:n hallituksen puheenjohtajana vuosina 1965–1973 ja edelleen 1981–1991 sekä yhtiön toimitusjohtajana vuosina 1971–1981.

Vuonna 1989 Carlgren oli käynnistämässä uutta ruotsalaista TV-kanavaa Nordic Channel, josta tuli myöhemmin Kanal 5. Carlgren oli 1990-luvun alkuun mennessä luonut henkilökohtaisen jättiomaisuuden, mutta vuoden 1991 kansainvälinen finanssikriisi kaatoi Carlgrenin omaisuuskeskittymän. Hänen täytyi luopua Kanal 5:n omistuksestaan, huutokauppafirma Bukowskista sekä sukutilastaan.

Carlgrenin ura ruotsalaisen urheilun järjestötoiminnassa oli pitkä. Hän toimi vuosina 1965-1973 Ruotsin yleisurheiluliiton puheenjohtajana. Hänet valittiin vuonna 1969 Ruotsin urheilun keskusjärjestön hallitukseen, jossa hän oli vuoteen 1975. Edellisenä vuonna 1968 hänet oli valittu Ruotsin olympiakomitean jäseneksi ja edelleen vuonna 1976 Kansainvälisen olympiakomitean (KOK) ruotsalaisjäseneksi Sven Thofeltin KOK-uran päättyessä. KOK- ja Ruotsin olympiakomiteajäsenyys kestivät vuoteen 1992.

Matts Carlgrenin veljenpoika on Reinfeltin hallituksen ympäristöministeri keskustapoliitikko Andreas Carlgren.

## Lähteet
Luettelo Saksan maavoimien kalustosta

Tämä on **luettelo Saksan maavoimien nykyisestä kalustosta**.

## Jalkaväki
### Käsiaseet

### Tukiaseet

### Panssarintorjunta-aseet

### Kranaatinheittimet

## Ajoneuvot

### Maastoautot

### Kuorma-autot

### Mönkijät ja moottoripyörät

### Moottorikelkat

### Telakuorma-autot

## Panssaroidut ajoneuvot
### Taistelupanssarivaunut

### Rynnäkköpanssarivaunut

### Muut panssarivaunut

### Panssariajoneuvot

## Ilmatorjunta

## Kenttätykistö

### Haupitsit

### Raketinheittimet

### Tykistötutkat

## Viesti

## Helikopterit

## Miehittämättömät ilma-alukset

## Pioneeritoiminta

## Huolto

## Lähteet
Luettelo Saksan ilmavoimien kalustosta

Tämä on **luettelo Saksan ilmavoimien nykyisestä kalustosta**.

## Hävittäjät

## Harjoituskoneet

## Kuljetus- ja tankkauskoneet

## Helikopterit

## Miehittämättömät ilma-alukset

## Ilmatorjunta

## Aseistus
### Ohjukset

## Lähteet
Eurooppalainen veljeskunta

**Eurooppalainen veljeskunta – Runoilijamatka halki Saksan** on vuonna 1942 ilmestynyt runoilija Arvi Kivimaan matkakertomus natsi-Saksasta. Se julkaistiin kaksi vuotta myöhemmin myös saksaksi nimellä *Europäische dichterreise durch Deutschland*. Saksankielisessä laitoksessa on mukana matkan aikana tehtyjä piirroksia eri rakennuksista ja maisemista. Kivimaa oli tuolloin Europäischen Schriftsteller-Vereinigung -kirjailijaliiton jäsen, joka oli Joseph Goebbelsin johtaman Saksan propagandaministeriön PEN Internationalin vastapainoksi perustama järjestö.

## Matka Saksaan
Kivimaa vieraili natsi-Saksassa lokakuussa 1941, jolloin hän osallistui Suomen Kirjailijaliiton lähettämänä Weimarissa järjestetyille runoilijapäiville. Vierailuun liittyi Saksan kiertomatka, jolla Kivimaan lisäksi oli mukana neljätoista kirjailijaa eri puolilta Eurooppaa, sekä heidän isäntinään toimineita saksalaisia kirjailijoita. Seurueen saattajina oli armeijan upseereita sekä natsien propagandaministeriön edustaja.

## Kirja
Teoksessaan Kivimaa muun muassa ylistää kansallissosialistisen vallankumouksen vaikutusta Saksan kulttuurielämään ja ihannoi heidän luomaansa ”Uutta Eurooppaa”, joka ”nykyhetken kärsimyksistä rakentaa sillan parempaan, inhimillisempään tulevaisuuteen”. Se sisältää myös joitakin antisemitistisiä viittauksia. Hänen mukaansa germaani on ”hallitsevan rodun jäsen”, joka on ”irroittanut juutalaiset Saksan valtioruumiista”. Kivimaa itse sanoi kirjan olevan ”subjektiivinen ja henkilökohtainen tunnustus”.

Jatkosodan jälkeen lokakuussa 1945 teos poistettiin valvontakomission määräyksestä sekä kirjastoista että kirjakaupoista.

## Katso myös
*Femte akten
*Kolmannen valtakunnan vieraana

## Lähteet
Faʻafafine ja faʻafatama

**Faʻafafine ja faʻafatama** ovat samoalaisia sukupuoli-identiteettejä. Niitä luonnehditaan kolmanneksi ja neljänneksi sukupuoleksi, eli ne kuuluvat muunsukupuolisuuden sateenvarjon alle.

Faʻafafinet ja faʻafatamat ovat Samoalla arvostetussa roolissa ja olennainen osa samoalaista yhteiskuntaa. Joskus heillä uskotaan olevan ainutlaatuisia tai yliluonnollisia voimia sukupuolensa ansiosta.

Faʻafafinet on syntymässä luokiteltu miehiksi, mutta omaavat paljon feminiinisiä piirteitä. Faʻafatamat on puolestaan määritelty syntymässä naisiksi, mutta heidän itseilmaisussaan ilmenee paljon maskuliinisuutta.

## Katso myös

* Kaksihenkinen
* Hijra
* Kathoey
* Transsukupuolisuus
* Matriarkaatti

## Lähteet
W (täsmennyssivu)

**W** voi viitata esimerkiksi seuraaviin:
* W,  latinalaisen kirjaimiston ja suomen aakkosten 23. kirjain
* W, volframin kemiallinen merkki
* W, watin tunnus
* *[[W.]]*, Oliver Stonen elokuva vuodelta 2008
* *[[W (vuoden 2022 elokuva)|W]]*, Anna Erikssonin ohjaama elokuva vuodelta 2022
* W, eteläkorealainen televisiosarja
* W, japanilainen pop-yhtye

## Katso myös
* W-kansallispuisto, Länsi-Afrikassa sijaitseva kansallispuisto
* WWW, World Wide Web
Vallitunsaari

**Vallitunsaari** on saari Kemijoessa Isohaaran vesivoimalaitoksen vieressä. Vallitunsaari on alunperin ollut Kemijoen suiston Isohaaran ja Vähähaaran välillä ollut saari.

## Osaksi Kemijoen ylittävää maantie- ja rautratieratkaisua

Vallitunsaari liittyi olennaisena osana liikennejärjestelyihin, jotka tehtiin rakennettaessa kesällä 1903 Kemijoen yli kulkevaa maantie- ja rautatiesiltaa, jossa Vähä- ja Isohaaran väliin jäävän Vallitunsaarella sijainneen tien pituus oli 300 m. Näin Kemijoen ylityksen kokonaispituus oli yli 700 m.

Jatkosodan aikana
Saarella on Ajoksessa sijainneen saksalaisten vankileirin sivuleiri, jonne Vallitunsaaren sivuvankileirissä kuolleet puna-armeijan sotilaat haudattiin. Näin Vallitunsaarelle muodostui neuvostosotilaiden hauta-alue. 

Lapin sodan alkuvaiheessa 8.10.1944 saksalaiset tuhosivat Kemijoen sillat.

## Energiayhtiö Pohjolan Voiman aikakausi
 
Sodan aikana perustettu energiayhtiö Pohjolan Voima Oy teki 1945 valtiolle esityksen, jolla se tarjoutui rakentamaan Kemijoen yli uuden sillan toukokuuhun 1946 mennessä, jos se saa rakentaa sillan yhteyteen vesivoimalan. Rakentaminen aloitettiin 1945. Patosilta rauta- ja maanteineen valmistui 1946 ja avattiin liikenteelle kesällä 1947.

Mittavan voimalaitoksen rakennustyömaan tukikohtana käytettiin Vallitunsaarta, joka vakiintui voimayhtiön konttoripaikaksi ja sen henkilökunnan yhdyskunnaksi. Asuinalue toteutettiin 1940- ja 1950-luvun vaihteessa korkeatasoisena sekä rakennuskannaltaan (arkkitehti Eino Pitkänen) että viheralueiltaan (puutarha-arkkitehti John Hausen). 

Voimalaitoksen rakentamisen yhteydessä Pohjolan Voima Oy:n pääkonttori sijoittui Isohaaran voimalaitoksen välittömässä läheisyydessä sijainneelle Vallitunsaarelle, jossa se sijaitsi aina 1970-luvun puoliväliin, jolloin pääkonttori siirtyi Ouluun. Samalla se oli vesivoimayhtiön työntekijöiden asuinalue ja suljettu ulkopuolisilta, mutta nykyisin se on avoin. Saaren omistaa Pohjolan Voima Oy:n seuraajayritys PVO-Vesivoima Oy, joka on yrittänyt turhaan myydä sitä. 

## Lähteet

## Kirjallisuutta
* Kallio-Koski, Jyrki; Paronen, Heikki; Salmela, Pekka: *Vallitunsaaren lapset. Lasten elämää saaressa 1940-luvulta 1970-luvulle.* Arkkitehtitoimisto Kallio-Koski Oy 2020.